Diari Oficial de la Generalitat Valenciana


Sumari del DOGV 7537, del 01-06-2015 (2015/5122)

ACORD de 29 de maig de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte Rotonda en la intersecció de les carreteres CV-405 i CV-415 en Venta Cabrera (B-254).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5122


Data del document
:   29-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 29 de maig de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte Rotonda en la intersecció de les carreteres CV-405 i CV-415 en Venta Cabrera (B-254). [2015/5122]  
El Consell, en la reunió del dia 29 de maig de 2015, va adoptar l'acord següent:  
  
Antecedents de fet  
  
Primer  
Pel Decret número 1224, de 4 de març de 2014, de la Presidència de la Diputació Provincial de València, es va prendre en consideració el projecte Rotonda en la intersecció de les carreteres CV-405 i CV-415 en Venta Cabrera (B-254), i es va acordar sotmetre'l a informació pública per un termini de 20 dies.  
Consta en l'expedient que el projecte es va sotmetre a informació pública per mitjà d'anunci publicat en el Butlletí Oficial de la Província de València número 71, de 25 de març de 2014, i que no es van presentar al·legacions.  
El projecte Rotonda en la intersecció de les carreteres CV-405 i CV-415 en Venta Cabrera (B-254) va ser aprovat definitivament per mitjà del Decret número 3712, de 26 de maig de 2014, de la Presidència de la Diputació Provincial de València.  
  
Segon  
Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte necessaris per a la normal execució, constant la viabilitat del projecte en el terreny a expropiar.  
  
Tercer  
La relació concreta i individualitzada dels béns i drets objecte d'expropiació es va aprovar inicialment pel Decret número 9335, de 14 de novembre de 2014, del diputat delegat de l'Àrea de Carreteres de la Diputació Provincial de València, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 282, de 27 de novembre de 2014, i en els diaris Levante i Las Provincias, de 26 de novembre de 2014, i s'ha exposat, a més, en el tauler d'anuncis de l'Ajuntament de Montserrat, i s'ha dut a terme la notificació individualitzada a totes les persones interessades, en compliment d'allò que establixen els articles 18 a 21 de la Llei d'Expropiació Forçosa de 16 de desembre de 1954, els articles 17 i 18 del reglament de 26 d'abril de 1957 i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Els propietaris de les parcel·les números d'orde 5, 6, 7 i 18 van presentar al·legacions, resoltes pels decrets números 1940 i 1939, d'11 de març de 2015, del diputat delegat de l'Àrea de Carreteres de la Diputació Provincial de València.  
  
Quart  
Per mitjà del Decret número 2301, de 23 de març de 2015, del diputat delegat de l'Àrea de Carreteres de la Diputació Provincial de València, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència.  
  
Quint  
La sol·licitud d'urgent ocupació dels béns i drets afectats per l'expropiació es va formular en el Decret número 9335, de 14 de novembre de 2014, del diputat delegat de l'Àrea de Carreteres de la Diputació Provincial de València, fonamentada en motius de seguretat viària:  
  
«Actualment la intersecció de carreteres CV-405 i CV-415 en Venta Cabrera presenta una problemàtica de capacitat, amb saturacions importants en hores punta, i amb índex de sinistralitat que fa necessari realitzar millores a fi de resoldre la problemàtica de funcionalitat i seguretat viària d'esta intersecció. És una intersecció tipus doble T no alineada, amb suficient complicació en algun dels seus moviments i que provoquen importants temps de demora en hores punta en els ramals secundaris, no així en el moviment principal que és el de la circulació per la CV-405. Així mateix, en la intersecció esmentada hi havia una parada de la línia regular interurbana Valencia-Real-Millares. Estes parades (en els dos costats) no complien els requisits mínims de seguretat viària, i van ser traslladades provisionalment a l'estació de servici pròxima en el marge esquerre de la CV-405 (PK 9+843 aprox.), en la qual tampoc es realitza la parada en condicions de seguretat, especialment en el marge dret, en el qual l'autobús realitza la parada en la mateixa calçada. En virtut de l'article 72 de la Llei de Mobilitat de la Comunitat Valenciana, correspon a l'administració titular de la carretera habilitar les parades de transport públic. Per això, en este projecte de construcció es preveu la implantació d'una rotonda en la intersecció que, fin i tot, penalitzant lleugerament la circulació en la carretera CV-405 que és la de més trànsit, permet minorar i resoldre els problemes esmentats, així com el disseny de les parades d'autobús en els dos marges, junt amb el ramal d'entrada i eixida de la rotonda a la carretera CV-405, costat de Torrent, en plenes condicions de seguretat viària».  
  
  
Sext  
Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic a què es fa referència, segons el Decret número 9335, de 14 de novembre de 2014, del diputat delegat de l'Àrea de Carreteres de la Diputació Provincial de València, i en l'expedient administratiu consta, a més, la retenció de crèdit d'acord amb el que establix l'article 52 de la Llei d'Expropiació Forçosa.  
  
Sèptim  
Queda acreditat que s'ha donat trasllat de la sol·licitud de declaració de la urgent ocupació a les persones interessades els béns dels quals puguen estar afectats per la declaració esmentada.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
  
  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en el quint antecedent de fet.  
  
V. D'acord amb l'annex I, apartat b).4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'ocupació urgent dels béns afectats per expropiacions forçoses en expedients instruïts per les corporacions locals. La competència per a formular esta declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
  
VI. L'acord que declare l'ocupació urgent dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per l'ocupació urgent.  
  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient d'expropiació instruït per la Diputació Provincial de València per a l'execució del projecte Rotonda en la intersecció de les carreteres CV-405 i CV-415 en Venta Cabrera (B-254).  
  
  
Relació de béns afectats  
  
Finca: 1.  
Cultiu: oliveres secà.  
Referència cadastral: 67674V016186281496JG.  
Terme municipal: Montserrat.  
Propietaris: Jover González, Raúl.  
Jover González, José Javier.  
Superfície afectada: expropiable: 708 m².  
  
Finca: 2.  
Cultiu: terreny sense cultivar.  
Referència cadastral: 36329H283137442234QY.  
Terme municipal: Montserrat.  
Propietari: Grau Torralba, Ramón.  
Superfície afectada: expropiable: 212 m².  
  
Finca: 3.  
Cultiu: terreny sense cultivar.  
Referència cadastral: 52620H013707311015UL.  
Terme municipal: Montserrat.  
Propietaris: Ros Fenoll, M.ª Consuelo Teresa.  
Puchol Ortí, Rosario.  
Puig Martí, Pedro.  
Guillem Ferrer, Pilar.  
Superfície afectada: expropiable: 5.932 m².  
  
Finca: 5.  
Cultiu: terreny destinat a desballestament .  
Referència cadastral: 84785F400110733734UE.  
Terme municipal: Montserrat.  
Propietari: Cerveró Galdón, Emilio.  
Superfície afectada: expropiable: 110 m².  
  
Finca: 5-AR-01.  
Cultiu: terreny destinat a desballestament.  
Referència cadastral: 27272M170297509675EM.  
Terme municipal: Montserrat.  
Arrendatària: Desguaces Monserrat, SL  
Superfície afectada: expropiable: 110 m².  
  
  
Finca: 6.  
Cultiu: terreny destinat a desballestament.  
Referència cadastral: 30499H233143776873PK.  
Terme municipal: Montserrat.  
Propietari: Cerveró Galdón, Emilio.  
Superfície afectada: expropiable: 2.155 m².  
  
Finca: 6-AR-01.  
Cultiu: terreny destinat a desballestament.  
Referència cadastral: 92603W133885466486KM.  
Terme municipal: Montserrat.  
Arrendatària: Desguaces Monserrat, SL  
Superfície afectada: expropiable: 2.155 m².  
  
Finca: 7.  
Cultiu: terreny destinat a desballestament.  
Referència cadastral: 84621V924907427939XE.  
Terme municipal: Montserrat.  
Propietària: Desguaces Monserrat, SL  
Superfície afectada: expropiable: 2.510 m².  
  
Finca: 8.  
Cultiu: terreny sense cultivar.  
Referència cadastral: 50424R713041712319NV.  
Terme municipal: Montserrat.  
Propietària: Hermanos Alcaide, SL  
Superfície afectada: expropiable: 2.235 m².  
  
Finca: 12.  
Cultiu: garroferes.  
Referència cadastral: 59148E032814365459RW.  
Terme municipal: Montserrat.  
Propietari: Raga Muñoz, Francisco.  
Superfície afectada: expropiable: 1.822 m².  
  
Finca: 14.  
Cultiu: terreny sense cultivar.  
Referència cadastral: 75878Q008185968938BX.  
Terme municipal: Montserrat.  
Propietària: Sánchez Escortell, M.ª Carmen.  
Superfície afectada: expropiable: 729 m².  
  
Finca: 16.  
Cultiu: terreny sense cultivar.  
Referència cadastral: 87133J741282160531XA.  
Terme municipal: Montserrat.  
Propietari: González Alemany, José.  
Superfície afectada: expropiable: 995 m².  
  
Finca: 17.  
Cultiu: terreny sense cultivar.  
Referència cadastral: 94533N194649238760KT.  
Terme municipal: Montserrat.  
Propietari: González Alemany, José.  
Superfície afectada: expropiable: 96 m².  
  
Finca: 18.  
Cultiu: fruiters plançons.  
Referència cadastral: 42911J534673753489MX.  
Terme municipal: Montserrat.  
Propietaris: Navarro Alemany, Vicente.  
Navarro Alemany, Antonia.  
Superfície afectada: expropiable: 324 m².  
  
Finca: 19.  
Cultiu: oliveres secà.  
Referència cadastral; 58874C088610343151NG.  
Terme municipal: Montserrat.  
Propietaris: Navarro Alemany, Vicente.  
Navarro Alemany, Antonia.  
Superfície afectada: expropiable: 246 m².  
  
Finca: 20.  
Cultiu: terreny sense cultivar.  
Referència cadastral: 01000R732247142049DH.  
Terme municipal: Montserrat.  
Propietària: Comunitat de Regants.  
Superfície afectada: expropiable: 271 m².  
  
Finca: 21.  
Cultiu: terreny sense cultivar.  
Referència cadastral: 88713K229119594975HR.  
Terme municipal: Montserrat.  
Propietaris: Jover González, Raúl.  
Jover González, José Javier.  
Superfície afectada: expropiable: 56 m².  
  
Finca: 22.  
Cultiu: desguàs.  
Referència cadastral: 62700X945350676559WQ.  
Terme municipal: Montserrat.  
Propietaris: Navarro Alemany, Vicente.  
Navarro Alemany, Antonia.  
Superfície afectada: expropiable: 7 m².  
  
Contra el present acord, que posa fi a la via administrativa de conformitat amb el que establix l'article 109.c) de la Llei 30/1992, de 26 de novembre, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'administració promotora del procediment, a l'empara del que establix l'article 44 de la Llei 29/1998, de 13 de juliol, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o es revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 29 de maig de 2015  
  
La consellera secretària, per substitució,  
MARÍA JOSÉ CATALÁ VERDET